Diari Oficial de la Generalitat Valenciana


Sumari del DOGV 3449, del 08-03-1999 (1999/1755)

Informació pública del Programa d'Actuació Integrada de la Unitat d'Execució del Sector E-30 del Pla General Municipal d'Ordenació Urbana d'Elx.
------------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1755


Organisme emissor
:   Pilar Montalban Torrejon. Elx

Tipus de document
:   Anunci

Informació pública del Programa d'Actuació Integrada de la Unitat d'Execució del Sector E-30 del Pla General Municipal d'Ordenació Urbana d'Elx. [1999/S1755]
  
Mitjançant aquest edicte i, de conformitat a allò previst en els articles 46 i 48 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, s'anuncia l'obertura d'un període d'informació pública de 20 dies hàbils, comptadors des de l'endemà de la publicació en el Diari Oficial de la Generalitat Valenciana, del Programa d'Actuació Integrada, que inclou l'alternativa tècnica, amb l'avantprojecte d'urbanització i projecte de reparcel·lació d'una unitat d'execució discontínua del Sector E-30 de sòl urbanitzable ordenat detalladament del Pla General Municipal d'Ordenació Urbana d'Elx, situada en la partida del Llano de San José, zona carretera de Crevillente i en la qual participen dues parcel·les de terreny, la primera d'aquestes està definida dins de l'ordenació detallada del sector (amb els següents límits: al nord, amb la carretera nacional 340; al sud, amb Antonio Antón Sabuco; a l'est, amb Manuel Pastor Antón; a l'oest, amb el camí Casilla Alta), i la segona parcel·la es tracta d'una porció de terreny que es correspon amb una zona verda (G), que es troba exterior al sector situada en la partida Peña de las Águilas (amb els següents límits: nord, mitjançant el camí amb Ginés Aznar Castell, Francisco Carmona i Fernando Álvarez; est, amb les germanes Irles Mora; oest, amb Antonio Campello Antón i Antonio López Fernández i al sud, amb les germanes Irles Mora). La documentació es troba en la Notaria del senyor J. Mota Salvador a Elx, carrer Doctor Caro, número 18, entresòl, de dilluns a divendres, dies hàbils, de 10.00 a 14.00 hores i en l'Ajuntament d'Elx (Servei d'Urbanisme).
  
Dins del termini indicat, qualsevol persona podrà examinar aquesta documentació i obtenir còpia de l'acta de protocol·lització.
  
Així mateix, i amb data 11 de gener de 1999, han tingut entrada en el Registre de l'Ajuntament d'Elx, còpies dels esmentats programes d'actuació integrada amb còpia de l'alternativa tècnica, avantprojecte d'urbanització i projecte de reparcel·lació de la indicada unitat d'execució discontínua del Sector E-30 de sòl urbanitzable ordenat detalladament, on també podran ser examinats i es podran formular, si s'escau, al·legacions i alternatives tècniques que pretenguen competir amb l'exposada al públic per la promotora senyora Pilar Montalbán Torrejón. Durant els 5 dies següents al de finalització del termini d'informació pública es podran presentar les proposicions juridicoeconòmiques per a executar qualsevol de les alternatives presentades. L'acte d'obertura de pliques se celebrarà en l'Ajuntament d'Elx l'endemà hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran exposades per a la consulta i les al·legacions abans de l'aprovació del programa i l'adjudicació de la seua execució.
  
Així mateix, es comunica que aquest anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.